CELEX: 32022R0557
Language: ga
Date: 2022-04-01 00:00:00
Title: Rialachán Cur Chun Feidhme (AE) 2022/557 ón gCoimisiún an 1 Aibreán 2022 maidir le haicmiú earraí áirithe san Ainmníocht Chomhcheangailte

7.4.2022   
               
               
                  GA
               
               
                  Iris Oifigiúil an Aontais Eorpaigh
               
               
                  L 108/16
               
            
         RIALACHÁN CUR CHUN FEIDHME (AE) 2022/557 ÓN gCOIMISIÚN
         an 1 Aibreán 2022
         maidir le haicmiú earraí áirithe san Ainmníocht Chomhcheangailte
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) Uimh. 952/2013 ó Pharlaimint na hEorpa agus ón gComhairle an 9 Deireadh Fómhair 2013 lena leagtar síos Cód Custaim an Aontais (1), agus go háirithe Airteagal 57(4) agus Airteagal 58(2) de,
         De bharr an mhéid seo a leanas:
         
                     (1)
                  
                  
                     Chun a áirithiú go gcuirtear an Ainmníocht Chomhcheangailte atá i gceangal le Rialachán (CEE) Uimh. 2658/87 ón gComhairle (2) i bhfeidhm go haonfhoirmeach, is gá bearta a ghlacadh maidir le haicmiú na n-earraí dá dtagraítear san Iarscríbhinn a ghabhann leis an Rialachán seo.
                  
               
                     (2)
                  
                  
                     Le Rialachán (CEE) Uimh. 2658/87, leagadh síos na rialacha ginearálta maidir le léirmhíniú na hAinmníochta Comhcheangailte. Tá feidhm ag na rialacha sin freisin maidir le haon ainmníocht eile atá bunaithe go hiomlán uirthi nó a bhfuil cuid di bunaithe uirthi nó a chuireann aon fhoroinn bhreise léi agus a bhunaítear le forálacha sonracha de chuid an Aontais, d’fhonn bearta taraife agus bearta eile i ndáil le trádáil in earraí a chur i bhfeidhm.
                  
               
                     (3)
                  
                  
                     De bhun na rialacha ginearálta sin, na hearraí a bhfuil tuairisc orthu i gcolún (1) den tábla a leagtar amach san Iarscríbhinn, is earraí iad ba cheart a aicmiú faoin gcód AC a luaitear i gcolún (2), de bhua na gcúiseanna a leagtar amach i gcolún (3) den tábla sin.
                  
               
                     (4)
                  
                  
                     Maidir le faisnéis taraife cheangailteach arna heisiúint i leith na n-earraí a bhaineann leis an Rialachán seo, ar faisnéis í nach bhfuil i gcomhréir leis an Rialachán seo, is iomchuí a fhoráil go bhféadfaidh an sealbhóir an fhaisnéis sin a agairt fós, go ceann tréimhse áirithe, i gcomhréir le hAirteagal 34(9) de Rialachán (AE) Uimh. 952/2013. Is tréimhse trí mhí ba cheart a bheith sa tréimhse sin.
                  
               
                     (5)
                  
                  
                     Na bearta dá bhforáiltear sa Rialachán seo, is bearta iad atá i gcomhréir leis an tuairim ón gCoiste um an gCód Custaim,
                  
               TAR ÉIS AN RIALACHÁN SEO A GHLACADH:
         
            Airteagal 1
            Na hearraí a bhfuil tuairisc orthu i gcolún (1) den tábla a leagtar amach san Iarscríbhinn, aicmeofar iad faoi chuimsiú na hAinmníochta Comhcheangailte faoin gcód AC a luaitear i gcolún (2) den tábla sin.
         
         
            Airteagal 2
            Faisnéis taraife cheangailteach nach bhfuil i gcomhréir leis an Rialachán seo, féadfar í a agairt fós i gcomhréir le hAirteagal 34(9) de Rialachán (AE) Uimh. 952/2013 go ceann tréimhse trí mhí ó dháta theacht i bhfeidhm an Rialacháin seo.
         
         
            Airteagal 3
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais EorpaighIris Oifigiúil an Aontais Eorpaigh.
         
         
            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 1 Aibreán 2022.
            
               
                  Thar ceann an Choimisiúin
               
               Gerassimos THOMAS
               
                  An tArd-Stiúrthóir
               
               
                  Ard-Stiúrthóireacht an Chánachais agus an Aontais Custaim
               
            
         
         
            (1)  IO L 269, 10.10.2013, lch. 1.
         
            (2)  Rialachán (CEE) Uimh. 2658/87 ón gComhairle an 23 Iúil 1987 maidir leis an ainmníocht taraife agus staidrimh agus leis an gComhtharaif Chustaim (IO L 256, 7.9.1987, lch. 1).
      
      
         
            IARSCRÍBHINN
            
                        Tuairisc ar na hearraí
                     
                     
                        Aicmiú (Cód AC)
                     
                     
                        Cúiseanna
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1)
                                 
                                 
                                    An codán próitéinsaibhir ó dheighilt plúir pise ina chodán próitéinsaibhir agus ina chodán stáirse-shaibhir arna chur i láthair i bhfoirm púdair bhéasa mhín nó i bhfoirm millíní, i málaí beaga (15 go 20 kg) nó i málaí móra (500 go 1 000  kg).
                                    Tá na saintréithe anailíseacha seo a leanas ag an táirge (meáchan tirim na gcomhábhar):
                                    
                                                —
                                             
                                             
                                                cion stáirse 7,5 %
                                             
                                          
                                                —
                                             
                                             
                                                cion próitéine 54 %
                                             
                                          Táirgtear an táirge ó phiseanna triomaithe (Pisum sativum), a nitear, a scilligtear agus a mheiltear chun plúr pise a fháil. Déantar an plúr a dheighilt ansin, i ndeighilteoir lártheifeach, ina chodán próitéinsaibhir agus ina chodán stáirse-shaibhir. I ndiaidh an phróisis sin, bíonn an codán próitéinsaibhir i bhfoirm púdair nó bíonn sé ceirtleánaithe ina mhillíní.
                                    Aithnítear an táirge mar fharae agus is mar sin amháin a úsáidtear é.
                                 
                              
                     
                        2309 90 31 
                     
                     
                        Cinntear an t-aicmiú le rialacha ginearálta 1 agus 6 maidir le léirmhíniú na hAinmníochta Comhcheangailte, le Nóta 1 a ghabhann le Caibidil 23 agus le foclaíocht na gcód AC 2309 , 2309 90  agus 2309 90 31 .
                        Tá saintréithe bunúsacha an ábhair bhunaidh caillte ag an táirge trí bhíthin a chodánaithe i ndeighilteoir lártheifeach. Dá bhrí sin, déantar an táirge a eisiamh óna aicmiú faoi cheannteideal 1106  mar phlúr ó ghlasra léagúmacha triomaithe, agus eisiatar é freisin óna aicmiú faoi cheannteideal 2005 mar tháirge glasra a ndearnadh ullmhú breise air.
                        Eisiatar é freisin óna aicmiú faoi cheannteideal 2302  óir ní iarmhar é an táirge ó chriathrú, ó rilleadh ná ó oibriú eile plandaí léagúmacha (féach Nóta Míniúcháin an Chórais Chomhchuibhithe a ghabhann le ceannteideal 2302 , Ítim (C)). Is d’aon ghnó a táirgeadh an táirge ó phlúr pise. Rinneadh próiseáil bhreise air, agus is mar fharae ainmhithe a úsáidtear é agus mar sin amháin (féach freisin Nóta Míniúcháin an Chórais Chomhchuibhithe a ghabhann le Caibidil 23).
                        Dá bhrí sin, is faoi chód AC 2309 90 31  atá an táirge le haicmiú, mar ullmhóid eile de chineál a úsáidtear mar bheatha ainmhithe, ina bhfuil cion stáirse is lú ná 10 % de réir meáchain.
                     
                  
                        
                                    2)
                                 
                                 
                                    An codán stáirse-shaibhir ó dheighilt plúir pise ina chodán próitéinsaibhir agus ina chodán stáirse-shaibhir arna chur i láthair i bhfoirm púdair bhánbhuí nó i bhfoirm millíní, i mbulc nó i málaí móra (25 go 1 000  kg).
                                    Tá na saintréithe anailíseacha seo a leanas ag an táirge (meáchan tirim na gcomhábhar):
                                    
                                                —
                                             
                                             
                                                cion stáirse 73 %
                                             
                                          
                                                —
                                             
                                             
                                                cion próitéine 13 %
                                             
                                          Táirgtear an táirge ó phiseanna triomaithe (Pisum sativum), a nitear, a scilligtear agus a mheiltear chun plúr pise a fháil. Déantar an plúr a dheighilt ansin, i ndeighilteoir lártheifeach, ina chodán próitéinsaibhir agus ina chodán stáirse-shaibhir. I ndiaidh an phróisis sin, bíonn an codán stáirse-shaibhir i bhfoirm púdair nó bíonn sé ceirtleánaithe ina mhillíní.
                                    Aithnítear an táirge mar fharae agus is mar sin amháin a úsáidtear é.
                                 
                              
                     
                        2309 90 51 
                     
                     
                        Cinntear an t-aicmiú le rialacha ginearálta 1 agus 6 maidir le léirmhíniú na hAinmníochta Comhcheangailte, le Nóta 1 a ghabhann le Caibidil 23 agus le foclaíocht na gcód AC 2309 , 2309 90  agus 2309 90 51 .
                        Tá saintréithe bunúsacha an ábhair bhunaidh caillte ag an táirge trí bhíthin a chodánaithe i ndeighilteoir lártheifeach. Dá bhrí sin, déantar an táirge a eisiamh óna aicmiú faoi cheannteideal 1106  mar phlúr ó ghlasra léagúmacha triomaithe, agus eisiatar é freisin óna aicmiú faoi cheannteideal 2005  mar tháirge glasra a ndearnadh ullmhú breise air.
                        Eisiatar é freisin óna aicmiú faoi cheannteideal 2302  óir ní iarmhar é an táirge ó chriathrú, ó rilleadh ná ó oibriú eile plandaí léagúmacha (féach Nóta Míniúcháin an Chórais Chomhchuibhithe a ghabhann le ceannteideal 2302 , Ítim (C)). Is d’aon ghnó a táirgeadh an táirge ó phlúr pise. Rinneadh próiseáil bhreise air, agus is mar fharae ainmhithe a úsáidtear é agus mar sin amháin (féach freisin Nóta Míniúcháin an Chórais Chomhchuibhithe a ghabhann le Caibidil 23).
                        Dá bhrí sin, is faoi chód AC 2309 90 51  atá an táirge le haicmiú, mar ullmhóid eile de chineál a úsáidtear mar bheatha ainmhithe, ina bhfuil cion stáirse is mó ná 30 % de réir meáchain.